DSGT คาดปีนี้รายได้-กำไรตกรับผลกระทบกำลังซื้อหดตัว-แข่งขันรุนแรง
DSGT คาดปีนี้รายได้-กำไรตกรับผลกระทบกำลังซื้อหดตัว-แข่งขันรุนแรง
10 ก.ย. 2558

นางชัชณี อนันต์วัฒนพงษ์ ผู้จัดการทั่วไปประจำประเทศไทย บริษัท ดีเอสจี อินเตอร์เนชั่นแนล (ประเทศไทย) จำกัด (มหาชน) หรือ DSGT เปิดเผยว่า บริษัทคาดว่ารายได้และกำไรสุทธิในปีนี้จะลดลงจากปีก่อนที่มีรายได้ 8,300 ล้านบาทและกำไรสุทธิ 437 ล้านบาท
โดยในครึ่งปีแรกบริษัทมีกำไรสุทธิเพียง 28 ล้านบาท เนื่องจากบริษัทได้รับผลกระทบจากภาวะเศรษฐกิจทั้งในประเทศและต่างประเทศชะลอตัวส่งผลให้กำลังซื้อหดตัวลง และยังทำให้การแข่งขันในตลาดค่อนข้างรุนแรง บริษัทต้องแข่งขันด้านราคามากขึ้นเพื่อรักษาระดับส่วนแบงการตลาด(มาร์เก็ตแชร์) โดยครึ่งปีแรกมีมาร์เก็ตแชร์อยู่ที่ 6%
ทั้งนี้ บริษัทมองว่าครึ่งปีหลังยังมีปัจจัยบวกที่จะมาช่วยกระตุ้นยอดขาย โดยคาดหวังว่าคณะรัฐมนตรี (ครม.) ใหม่เข้ามาน่าจะช่วยกระตุ้นเศรษฐกิจให้เติบโตไปได้ดี โดยปัจจุบันบริษัทมีสัดส่วนยอดขายในประเทศไทย 68% มาเลเซีย 25% อินโดนีเซีย 6% และสิงคโปร์ 1%